stanford-oval/wikipedia huggingface dataset:
Hugh McElhenny

Hugh McElhenny vuonna 2014.
Hugh Edward McElhenny (31. joulukuuta 1928 – 17. kesäkuuta 2022) oli yhdysvaltalainen amerikkalaisen jalkapallon keskushyökkääjä. Hänen NFL-joukkueinaan olivat vuosina 1952–1964:
San Francisco 49ers (1952–1960)
Minnesota Vikings (1961–1962)
New York Giants (1963)
Detroit Lions (1964)
McElhenny kelpuutettiin sekä Pro (1970) että College Football Hall of Fameen (1981). Hän oli kuusinkertainen Pro Bowl -pelaaja ja NFL:n 1950-luvun All-Decade Teamin jäsen.
Taizé

Taizé voi tarkoittaa seuraavia:
Taizé-yhteisö, kansainvälinen ja ekumeeninen kristillinen yhteisö
Maantieto

Taizé, kunta Saône-et-Loiren departementissa Ranskassa
Taizé-Maulais, kunta Deux-Sèvresin departementissa Ranskassa
Taizé-Aizie, kunta Charenten departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taizé”, voi hakea sivunnimihaulla, laajalla sivunnimihaulla tai tekstihaulla.
Tahvo Kruus

Staffan (Tahvana, Tahvo) Kruus (29. joulukuuta 1862 Valkjärvi – 15. marraskuuta 1918 Terijoki) oli suomalainen maanviljelijä, maakauppias ja pankinjohtaja. Hän oli suomalaisen puolueen kansanedustajana 1900-luvun alussa.
Kruusin vanhemmat olivat lukkari Petter Kruus ja Anna Karhu. Kruus oli maanviljelijänä ja maakauppiaana Kivennavalla vuosina 1890–1918 ja vuonna 1918 hän toimi myös Kansallis-Osake-Pankin Terijoen konttorin hoitajana.
Kruus oli kansanedustajana 1909–1910 edustaen Viipurin läänin itäistä vaalipiiriä. Hän toimi myös Kivennavan kunnallislautakunnan esimiehenä ja hän kuului Uudenkirkon ja Kivennavan yhdistämistä Pietarin kuvernementtiin vastustaneeseen toimikuntaan 1910-luvun alkupuolella.
Tahvo Kruus oli naimisissa vuonna 1883 Anna Sirkiän (ent. Seppänen) kanssa. Hän meni uusiin naimisiin 1886 Maria Havian kanssa.
Sunset Beach Party

Sunset Beach Party -festivaali on vuonna 1989 perustettu, Pyhäjärven uimarannalla Karkkilassa järjestettävä ulkoilmafestivaali. Festivaali on kasvanut yksipäiväisestä ilmaistapahtumasta kaksipäiväiseksi maksulliseksi festivaaliksi, jossa on vuosien varrella vieraillut Suomen suosituimpia yhtyeitä. Kävijämäärät liikkuvat vuosittain 2000-3000 välillä.
Tapahtuman perustivat Esa Ilmanen ja Tomi Wahlroos.
Vuosina 2007-2019 tapahtuman tuotannosta vastasi Ilmiö-tuotanto Oy ja festivaalin promoottorina toimi Jukka Tallgren.
Tahvo Soranen

Tahvo Soranen
Tahvo Soranen (Barney Rubble) on kuvitteellinen hahmo piirrossarjassa Kiviset ja Soraset. Hän on Retu Kivisen paras ystävä. Tahvon loivat sarjan kehittäjät William Hanna ja Joseph Barbera. Hahmo teki ensiesiintymisensä sarjan alkaessa vuonna 1960 ja on sen jälkeen esiintynyt televisiosarjoissa, elokuvissa ja mainoksissa aina nykypäivään asti.
Tahvo on Betty Sorasen aviomies ja heillä on yksi lapsi Bamm-Bamm. Sorasten naapurissa asuvat Retu ja Vilma Kivinen. Tahvo asuu samassa paikassa Retun kanssa kuvitteellisessa esihistoriallisessa kaupungissa nimeltä Kivikylä, jossa ihmiset elävät modernia paljasjalkaista luolamieselämää. Tahvo Sorasen ääninäyttelijöinä ovat toimineet muun muassa Mel Blanc, Daws Butler, Frank Welker ja muun muassa Jeff Bergman.
Hugh McElroy

Hugh Walter McElroy (28. lokakuuta 1874 – 15. huhtikuuta 1912) oli RMS Titanicin johtava pursimies. Hän oli työskennellyt White Star Linen palveluksessa 13 vuoden ajan mm. RMS Britannicin ja RMS Olympicin pursimiehenä ennen kuin hänet palkattiin Titanicille. McElroylla oli tapana illastaa ja keskustella matkustajien kanssa ruokasalissa. Onnettumuuspäivänä McElroy oli ruokaillut 1. luokan ravintolassa matkustajien kanssa ja vetäytynyt töiden jälkeen hyttiinsä ennen törmäystä. Laivan törmättyä jäävuoreen McElroy avusti matkustajien lastaamisessa veneisiin ja ampui ilmaan varoituslaukauksia estääkseen miehiä hyppäämästä veneisiin. McElroylla oli mahdollisuus nousta pelastusveneeseen 9, mutta hän kieltäytyi. Hänet nähtiin viimeisen kerran venekannella kuntosalin liepeillä juttelemassa postimies William Logan Gwinnin kanssa ennen kuin vesi alkoi tulvia venekannelle. McElroy ei selviytynyt ja hän hukkui laivan mukana tai paleltui kuoliaaksi. Myöhemmin CS Mackay-Bennett löysi hänen ruumiinsa merestä ja tunnisti hänet. Hänen ruumiinsa haudattiin mereen.
Suomyrtit

| Suomyrtit |
| --- | --- |
 Suomyrtin (Myrica gale) norkkokukintoja.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Magnoliopsida
Kladi::  Aitokaksisirkkaiset Eudicots
Lahko::  Fagales
Heimo::  Suomyrttikasvit Myricaceae
Suku::  Suomyrtit Myrica  L.
Tyyppilaji
 Myrica gale L. (1753) 
Katso myös
   Suomyrtit Wikispeciesissä   Suomyrtit Commonsissa 
Infobox OKNimi-testi OK: 
Suomyrtit eli norkkomyrtit (Myrica) on suomyrttikasveihin kuuluva kasvisuku ja heimon tyyppisuku. Sukuun kuuluu 49 lajia.
Lajeja

kanarianmyrtti (Myrica faya, syn. Morella faya)
suomyrtti eli sahasuomyrtti (Myrica gale)
gomeranmyrtti (Myrica rivas-martinezii, syn. Morella rivas-martinezii)
Myrica rubra, syn. Morella rubra
Lähisuku norkkomyrtit (Morella) todennäköisesti yhdistetään suomyrtteihin. Tähän sukuun ovat kuuluneet:
vahanorkkomyrtti (Morella pensylvanica eli Myrica pensylvanica)
pajumyrtti (Morella salicifolia eli Myrica salicifolia)
Levinneisyys

Suomyrttiä esiintyy merten rannikoilla Euroopassa Portugalista pohjoiseen Norjaan, Pohjois-Amerikassa ja itäisimmässä Aasiassa Korean, Japanin ja Kamtšatkan niemimaan välisellä alueella. Suomessa suomyrttiä esiintyy pääosin rannikoilla ja järviseudulla Etelä-Hämeestä Etelä-Savoon. Aasiassa ja Pohjois-Amerikassa kasvaa useita omia suomyrttilajeja.
Aiheesta muualla

Suomen Lajitietokeskus: Suomyrtit (Myrica)
Finto: Kassu – Kasvien suomenkieliset nimet: Myrica
ITIS: Myrica (englanniksi)
United States Department of Agriculture (USDA): Myrica (englanniksi)
Flora of China: Myrica (englanniksi)
Taizz (maakunta)

Taizzin maakunnan sijainti
Taizzin maanviljelyaluetta
Taizzin maakunta (arab. تعز‎ , Ta'izz) on Jemenin maakunta, joka sijaitsee maan länsiosassa Punaisenmeren rannalla. Maakunnan pinta-ala on noin 10 000 neliökilometriä ja sen asukasluku on 2 968 700, mikä tekee siitä niukasti väestöltään maan suurimman maakunnan.
Taizzin hallinnollinen keskus on 466 000 asukkaan Taizz. Muita merkittäviä kaupunkeja ovat Mokka ja Al Sawa. Maakunta jakautuu 23 piirikuntaan.
Taizz on yhdessä naapurimaakunnan Ibbin kanssa Jemenin tärkeintä maanviljelyaluetta. Alueella kasvatetaan pääasiassa ravintokasveja durraa, vehnää, hirssiä, maissia ja ohraa sekä arvokkaampia tuotteita kuten khattia, puuvillaa, kahvia, seesamia ja tupakkaa.
Aiheesta muualla

Kuvia tai muita tiedostoja aiheesta Taizz (maakunta) Wikimedia Commonsissa
Jemenin maakunnat
Abyan
Aden
Al Bayda
Al Dali
Al Hudaydah
Al Jawf
Al Mahrah
Al Mahwit
Amanat al Asimah
Amran
Dhamar
Hadramaut
Hajjah
Ibb
Lahij
Ma'rib
Raymah
Saada
Sanaa
Shabwah
Suqutra
Ta'izz
Tanner Glass

| Tanner Glass |
| --- | --- |

Henkilötiedot
Syntynyt: 29. marraskuuta 1983 (ikä 40) Regina, Saskatchewan, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  94 kg
Pelinumero:  15
Pelaajaura
Pääsarjaura:  2007–2019
Seurat:  Florida Panthers (NHL) Vancouver Canucks (NHL) Winnipeg Jets (NHL) Banská Bystrica (SloEL) Pittsburgh Penguins (NHL)   New York Rangers (NHL)   Calgary Flames
NHL-varaus:  265. varaus, 2003 Florida Panthers
Tanner Glass (s. 29. marraskuuta 1983 Regina, Saskatchewan, Kanada) on kanadalainen uransa päättänyt jääkiekkoilija, pelipaikaltaan vasen laitahyökkääjä. Florida Panthers varasi Glassin 265. pelaajana NHL:n varaustilaisuudessa 2003.
Ura

Glass pelasi kauden 2001–2002 BCHL:n Penticton Panthersissa. Seuraavalla kaudella hän pelasi sekä Penticton Panthersissa että saman sarjan Nanaimo Clippersissä. Kaudeksi 2003–2004 Glass siirtyi NCAA:n Dartmouth Collegeen, jossa pelasi yhteensä neljä kautta. Toiseksi viimeisellä kaudellaan 2005–2006 hän oli joukkueen varakapteeni.
Glass pelasi kauden 2006–2007 aikana myös neljä ottelua hänet vuonna 2003 NHL:ään varanneen Florida Panthersin farmijoukkueessa AHL:n Rochester Americansissa. Kaudella 2007–2008 hän debytoi NHL:ssä 12. marraskuuta 2007 Carolina Hurricanesia vastaan. Ensimmäisen NHL-maalinsa Glass teki 22. tammikuuta 2008 Ottawa Senatorsia vastaan. Hän pelasi kauden aikana NHL:ssä 41 ottelua ja AHL:ssä 43 ottelua. Kaudella 2008–2009 Glass pelasi NHL:ssä vain kolme ottelua ja AHL:ssä 44 ottelua.
Kaudeksi 2009–2010 Glass siirtyi Vancouver Canucksiin, jossa pelasi myös kauden 2010–2011. Hän pääsi kummallakin kaudella pelaamaan myös pudotuspelejä. Kauden 2011–2012 Glass pelasi Winnipeg Jetsissä, josta siirtyi kaudeksi 2012–2013 Pittsburgh Penguinsiin. Pelattuaan Penguinsissa myös kauden 2013–2014 hän siirtyi New York Rangersiin.
Tanner Richard

| Tanner Richard |
| --- | --- |

Henkilötiedot
Syntynyt: 6. huhtikuuta 1993 (ikä 31) Markham, Ontario, Kanada
Kansalaisuus:   Sveitsi  Kanada
Jääkiekkoilija
Pelipaikka:  hyökkääjä
Pituus:  182 cm
Paino:  87 kg
Seura
Seura:  Genève-Servette HC
Sarja:  National League A
Pelinumero:  71
Pelaajaura
Pääsarjaura:  2011–
Aik. seurat:  Rapperswil-Jona Lakers (NLA) EHC Wetzikon (Sveitsi3) Syracuse Crunch (AHL) Tampa Bay Lightning (NHL)
NHL-varaus:  71. varaus, 2012 Tampa Bay Lightning
Tanner Richard (s. 6. huhtikuuta 1993 Markham, Ontario, Kanada) on sveitsiläis-kanadalainen jääkiekkoilija, joka pelaa Sveitsin NLA-joukkue Genève-Servettessä.
Ura

Richard debytoi pääsarjatasolla Euroopassa pelatessaan sveitsiläisessä NLA-joukkue Rapperswil-Jona Lakersissa. Hän on Tampa Bay Lightningin 71. varaus vuodelta 2012. Hän siirtyi varauksensa jälkeen pelaamaan Pohjois-Amerikkaan OHL-joukkue Guelph Stormiin.
Huhtikuussa 2013 Richard teki kolmen vuoden tulokassopimuksen Lightningin kanssa.
Richard pelasi Sveitsin nuorten maajoukkueessa nuorten maailmanmestaruuskilpailuissa 2012.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tanner Richard
Käännös suomeksi
Tarcisius Gervazio Ziyaye

Tarcisius Gervazio Ziyaye (19. toukokuuta 1949 – 14. joulukuuta 2020) oli malawilainen roomalaiskatolinen arkkipiispa. Hänet vihittiin papiksi 14. elokuuta 1977 ja nimitettiin Dedzan hiippakunnan vihkipiispaksi sekä Maconin titulaaripiispaksi 26. marraskuuta 1991. Piispaksi vihkiminen seurasi 23. toukokuuta 1992. Pääkonsekraattorina toimi James Chiona, jota avustivat Matthias A. Chimole ja Gervazio Moses Chisendera.
Ziyaye sai 4. toukokuuta 1993 nimityksen Lilongwen koadjuuttoripiispaksi, ja 11. marraskuuta 1994 hänestä tuli sen piispa. 23. tammikuuta 2001 hänet nimitettiin Blantyren ja 3. heinäkuuta 2013 Lilongwen arkkipiispaksi.
Taannehtiva laki

Taannehtiva laki tai taannehtiva oikeus on länsimaisten oikeusperiaatteiden vastainen asiantila, jossa aikaisemmin tehty teko tuomitaan teon jälkeen asetetun normin mukaisesti. Tällöin voidaan jälkeenpäin nostaa syyte ja tuomita sellaisesta teosta, joka tekohetkellään ei ole ollut rikos. Vastaavasti henkilö voidaan myös tuomita erilaiseen rangaistukseen kuin hänet olisi tekohetkellä voimassa olleen lainsäädännön mukaan tullut tuomita.
Suuri osa nykyajan oikeusvaltioista kieltää taannehtivat lait, yleensä joko perustuslailla tai yleisen oikeuskäytännön perusteella. Poikkeuksena tähän ovat armahduslait, joilla saatetaan takautuvasti armahtaa henkilöitä tai lieventää näiden tuomioita. Joissain Euroopan valtioissa sovelletaan lievemmän lain periaatetta (lex mitior). Sen mukaan tilanteessa, jossa lakia on muutettu teon jälkeen, pätee se laki, joka on syytetyn kannalta edullisempi. Taannehtivat lait on kielletty myös Euroopan ihmisoikeussopimuksen 7. artiklan, KP-sopimuksen 15. artiklan, ja Amerikan valtioiden järjestön ihmisoikeussopimuksen 9. artiklan mukaan.
Tunnettuja tapauksia taannehtivan lainsäädännön käytöstä ovat Nürnbergin oikeudenkäynnit, joissa toisen maailmansodan jälkeen Saksan johtohenkilöitä tuomittiin teoista, joita tekohetkellä voimassaollut Saksan lainsäädäntö ei kriminalisoinut. Samaten Itä-Saksan lakkauttamisen jälkeen käytiin oikeutta rajavartijoita vastaan, jotka olivat ampuneet loikkaamiseen pyrkiviä ihmisiä, vaikka DDR:ssä heitä ei aikanaan pidetty rikollisina.
Suomessa

Suomen perustuslaissa taannehtivien tuomioiden kieltoon viitataan toisen luvun 8. pykälässä.
»Ketään ei saa pitää syyllisenä rikokseen eikä tuomita rangaistukseen sellaisen teon perusteella, jota ei tekohetkellä ole laissa säädetty rangaistavaksi.»
Suomessa taannehtivaa oikeutta ovat olleet kesän 1918 valtiorikosoikeudet, jotka langettivat kuolemantuomioita, vaikka Suomessa ei ollut Suomen sisällissodan kestäessä kuolemantuomiota.
Taannehtivaa lainsäädäntöä on käytetty sotasyyllisyysoikeudenkäyntien yhteydessä vuonna 1945. Sotasyyllisyyspykälän säätäminen kuului osana Neuvostoliiton kanssa tehtyyn välirauhansopimukseen. Samoin asekätkentäoperaatioon osallistumista koskenut laki oli taannehtiva, koska rikoslaeista ei löytynyt sopivia pykäliä. Myös talvisodan aikana säädetyt sotavahinkolaki ja irtaimiston sotavahinkolaki olivat taannehtivia, sillä ne koskivat vahinkotapahtumia sodan alusta alkaen, vaikka lait säädettiin vasta myöhemmin.
Yleistä taannehtivan lainsäädännön kieltoa ei Suomessa ole. Taannehtivuuden kielto perustuu aina johonkin toiseen perusoikeuteen kuten yhdenvertaisuuteen, rikosoikeudelliseen laillisuusperiaatteeseen tai omaisuudensuojaan. Rikosoikeudellinen laillisuusperiaate ilmenee perustuslain 8 §:stä.
Suomessa > Jatkuvat rikokset

On olemassa ns. jatkuvia rikoksia, jotka tapahtuva niin kauan kuin laiton olotila jatkuu. 
Tällaisia voivat olla esim. sananvapausrikokset. Tällöin rikos tapahtuu niin kauan aikaa, kun viesti tai kirjoitus on yleisön saatavilla.
Syyteoikeuden vanhentumisaika lasketaan vasta siitä hetkestä, kun laiton tila päättyy.
Valtakunnansyyttäjä on määrännyt 2019 tutkinnan vuonna 2004 julkaistusta kirjoituksesta, jossa epäilynä on kiihottaminen kansanryhmää vastaan. Tämä rikos myös vanhenee viidessä vuodessa.
Kirjoitus on julkaistu 15 vuotta ennen tutkinnan aloittamista ja ennen kuin perustana oleva laki tuli voimaan.
Tämän kaltaisiin tapauksiin liittyy mahdollisesti rikoslain taannehtiva tulkinta.
Hugh Nibley

Hugh Nibley vuonna 1953
Hugh Winder Nibley (27. maaliskuuta 1910 – 24. helmikuuta 2005) oli yhdysvaltalainen mormoni. Hän kirjoitti uransa aikana lukuisia mormoniuskontoa käsitteleviä kirjoja ja artikkeleita, joita myöhempien aikojen pyhien piireissä pidetään korkeassa arvossa. Hänen kirjoituksensa ovat pitkälti mormoniuskon apologetiikkaa.
Nibley opiskeli Kalifornian yliopistossa Los Angelesin ja Berkeleyn kampuksilla. Hänestä tuli Brigham Young -yliopiston professori vuonna 1946. Hän oli kielellisesti lahjakas ja puhui sujuvasti useita vieraita kieliä. Hän oli demokraattisen puolueen kannattaja ja vastusti Vietnamin sotaa. Hän suoritti aikoinaan lähetystyönsä Saksassa. Hänen uskoaan voimisti nuorena koettu kuolemanlähikokemus.
Nibley meni vuonna 1946 naimisiin Phyllis Hawkesin kanssa.
Nibleyn kuoli 94-vuotiaana vuonna 2005 Utahin Provossa. Nibleyn kuoleman jälkeen hänen tyttärensä Martha Beck julkaisi kohua herättäneen kirjan Leaving the Saints: How I Lost the Mormons and Found My Faith, jossa hän muun muassa syyttää isäänsä seksuaalisesta hyväksikäytöstä. Martha Beckin kaikki seitsemän sisarusta ja äiti ovat kiistäneet tällaiset syytökset jyrkästi.
Nibley on nimekkäimpiä mormoniapologeetikkoja, vaikkakin mormonipiirien ulkopuolella hänet tunnetaan heikosti.
Suvi Selvenius

Suvi Selvenius Jyväskylän Kalevan kisoissa vuonna 2018.
Suvi Meri Elina Selvenius (o.s. Myllymäki, s. 7. kesäkuuta 1980 Kokkola) on suomalainen 800:n ja 1 500 metrin juoksija.
Selvenius karsiutui 800 metrin alkuerissä Münchenin EM-kisoissa 2002, Birminghamin sisäratojen EM-kisoissa 2007, Pariisin sisäratojen EM-kisoissa 2011 ja Helsingin EM-kisoissa 2012.
Helsingin Kisa-Veikkoja edustava Selvenius on voittanut viisi henkilökohtaista ulkoratojen Suomen mestaruutta. Hänen valmentajansa on Antti Loikkanen.
Saavutukset SM-kilpailuissa

| --- | --- |
 Ulkoradat 400 metrin juoksussa Kultaa 2001, 2002  Hopeaa 2006, 2007  Pronssia 2000, 2003, 2004, 2005  800 metrin juoksussa Kultaa 2001, 2002, 2005  Hopeaa 2006, 2008, 2010  Pronssia 2003, 2004, 2007, 2009, 2011  1 500 metrin juoksussa Hopeaa 2011, 2012  4 × 400 metrin viestissä Kultaa 2000, 2001, 2002, 2008, 2011, 2012  Hopeaa 2006, 2009, 2010  4 × 800 metrin viestissä Kultaa 2000, 2009, 2011, 2012  Hopeaa 2001, 2004, 2005, 2006, 2008, 2010, 2014, 2019  4 000 metrin viestissä Pronssia 2021  4 × 1 500 metrin sekaviestissä Pronssia 2021  4 km maastojuoksussa Pronssia 2021  Maastojuoksun joukkuekilpailussa Kultaa 2020, 2021 :  Sisäradat 400 metrin juoksussa Kultaa 2001, 2002, 2004, 2005, 2008  Hopeaa 2006, 2007, 2009  Pronssia 2000  800 metrin juoksussa Kultaa 2000, 2002, 2006, 2007, 2008, 2011  Hopeaa 2004, 2005, 2009, 2010, 2012  1 500 metrin juoksussa  Pronssia 2011  4 × 200 metrin viestissä Kultaa 2004  4 × 300 metrin viestissä Hopeaa 2012
Teletunnistetietojen säilyttäminen

Teletunnistetietojen säilyttäminen (tai teletunnistetietojen tallentaminen) viittaa televiestintä-alalla yleensä valtioiden tai yritysten harjoittamaan puhelu- ja internet-liikenteestä sekä tilitapahtumatiedoista kerättyjen teletunnistetietojen varastoimiseen. Valtioiden harjoittamasta datan säilyttämisestä puhuttaessa, säilytetty data on yleensä tehdyistä ja vastaanotetuista puheluista, lähetetyistä ja vastaanotetuista sähköposteista sekä vierailluista verkkosivustoista. Myös paikannustietoja kerätään.
Valtioiden harjoittaman teletunnistetietojen säilyttämisen päämotiivit ovat tietoliikenneanalyysi ja joukkovalvonta. Säilytetyn datan tarkastelun kautta valtiot voivat tunnistaa yksittäisten henkilöiden sijainnit, sosiaaliset kytkökset ja esimerkiksi poliittisten vastustajien kaltaisten ryhmien jäsenet. Nämä yksityisyyttä loukkaavat teot voivat olla lainvastaisia, riippuen valtion lainsäädännöstä.
Yritysten harjoittama teletunnistetietojen säilyttäminen tarkoittaa yleensä tilitapahtumatietojen ja vierailtujen verkkosivustojen säilyttämistä.
Datan säilyttäminen kattaa myös dataa, jota on kerätty ja säilytetty muita keräysmenetelmiä (esimerkiksi automaattista rekisterikilven tunnistusta) käyttäen.
Euroopan unionissa

Euroopan unionin parlamentti päätti 14.12.2005 velvoittaa puhelin- ja Internet-palveluntarjoajat tallentamaan osan asiakkaidensa teletunnistetiedoista. Tietoja on tarkoitus käyttää vakavien rikosten selvittämiseen. Direktiivin mukaisesti kaikki EU-maat joutuivat sisällyttämään vastaavat määräykset lakiinsa.
EU-direktiiviin perustuva, vuodesta 2006 voimaan tullut laki pidensi Suomessa teleoperaattoreiden velvoitteita säilyttää teletunnistetietoja kolmesta kuukaudesta vuoteen. Puhelujen tai viestien sisältöä ei sen perusteella talleteta. Puhelinoperaattorit Suomessa kuitenkin tallettavat myös tekstiviestien viestisisällön ainakin viikoksi palvelimilleen. [lähde? ]
Vuodesta 2006 voimassa ollut EU-direktiivi kumottiin huhtikuussa 2014 sillä perusteella, että se loukkaa ihmisoikeuksia. Ainakin Britanniassa tämän jälkeen alettiin ajaa läpi lakia, joka pitäisi yllä teleoperaattoreille asetetun vuoden säilytysvelvollisuuden. YK:n ihmisoikeusvaltuutettu kritisoi tästä Britannian lainsäätäjiä, sillä Britannian suunnittelema datankeräyslaki ei ota huomioon EU-tuomioistuimen huolta ihmisoikeuksista.
Saksan liittovaltion valtiosääntötuomioistuin kumosi 2010 vuonna 2008 säädetyn lain teletunnistetietojen säilyttämisestä ja määräsi säilytetyt tiedot tuhottaviksi yksityisyyden suojaa loukkaavina.
Aiheesta muualla

Laki sähköisen viestinnän palveluista (7.11.2014/917) Finlex. Arkistoitu 16.10.2021. Viitattu 13.12.2017.
Määräys 53 teleyritysten tietojen säilytysvelvollisuudesta Finlex. Viestintävirasto.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Telecommunications data retention
Käännös suomeksi
Suvi Salomaa

| Suvi Salomaa> Henkilötiedot |
| --- | --- |
Syntynyt: 22. maaliskuuta 1987 (ikä 37)
Ammatti:  näyttelijä, tanssija, koreografi
Aiheesta muualla
IMDb
Suvi Salomaa (s. 22. maaliskuuta 1987) on suomalainen näyttelijä, tanssija, koreografi.
Ura

Salomaa valmistui näyttelijäksi Englannissa vuonna 2012, ja on myös teatterin ja draaman tutkimuksen maisteri. Hän on näytellyt muun muassa Ränssin kievarin kesäteatterissa, Riihivuori Teatterissa, Teatteri Eurooppa Neljässä sekä Talliteatteri Juliuksessa kesällä 2017. Juliuksessa hän näytteli Mimmi-lehmää näytelmässä Mimmi-lehmä ja Varis. Salomaa näyttelee Mirjamia Ylen draamasarjassa Korpelan kujanjuoksu.
Tarcisius Ngalalekumtwa

Tarcisius Ngalalekumtwa vuonna 2010.
Tarcisius Ngalalekumtwa (s. 25. lokakuuta 1948) on tansanialainen roomalaiskatolinen piispa. Hänet vihittiin papiksi Iringan hiippakuntaan 17. huhtikuuta 1973 ja nimitettiin Sumbawangan hiippakunnan koadjuuttoripiispaksi 14. marraskuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.
21. marraskuuta 1992 Ngalalekumtwa sai nimityksen Iringan piispaksi. 15. toukokuuta 2013 hänet nimitettiin lisäksi apostoliseksi hallitsijaksi Songean arkkihiippakuntaan.
Hugh McDonald

Hugh McDonald  Bon Jovin konsertissa Dublinissa.
Hugh McDonald (s. 28. joulukuuta 1950 Philadelphia, Pennsylvania, Yhdysvallat) on yhdysvaltalainen sessiomuusikko. Hän on levyttänyt muun muassa Willie Nelsonin, Steve Goodmanin, Ringo Starrin, Lita Fordin, Michael Boltonin, Cherin, Alice Cooperin ja Ricky Martinin kanssa.
Hugh McDonald on soittanut bassokitaraa Bon Jovissa Alec John Suchin lähdettyä yhtyeestä vuonna 1994. Hän on ollut yhtyeen virallinen jäsen vasta vuodesta 2016.
Diskografia

These Days
Crush
Bounce
Have a Nice Day
Lost Highway
Runaway, single
Trash
Hey Stoopid!
Classicks
The Life and Crimes of Alice Cooper
Sunny Day Real Estate

| Sunny Day Real Estate |
| --- | --- |
 Sunny Day Real Estate vuonna 2009.
Tiedot
Toiminnassa:  1992–1995, 1997–2001, 2009–
Tyylilaji:  Indie rock, emo, post-hardcore, alternative rock
Kotipaikka:   Seattle, Washington, Yhdysvallat
Laulukieli:  englanti
Jäsenet:  Jeremy Enigk, laulu, kitara   William Goldsmith, rummut   Dan Hoerner, kitara, laulu   Nate Mendel, basso  
Entiset jäsenet:  Jeff Palmer   Joe Skyward  
Aiheesta muualla
Kotisivut
Infobox OKNimi-testi OK: 
Sunny Day Real Estate 2010
Sunny Day Real Estate on Seattlessa vuonna 1992 perustettu yhdysvaltalainen rockyhtye. Yhtyeen debyyttialbumi Diary julkaistiin vuonna 1994. Yhtyeen jäsenistä William Goldsmith ja Nate Mendel ovat olleet mukana myös Foo Fighters -yhtyeessä.
Diskografia > Studioalbumit

Diary (1994)
Sunny Day Real Estate (1995)
How It Feels to Be Something On (1998)
The Rising Tide (2000)
Diskografia > Livealbumit

Live (1999)
Diskografia > EP:t

In Circles (1994)
Kirjallisuutta

Grubbs, Eric: Post: A Look at the Influence of Post-Hardcore-1985-2007, s. 71–103.  iUniverse, 2008.  ISBN 0595518354.
Raftery, Brian. "Sunny Day Real Estate". Allmusic.
Aiheesta muualla

Virallinen kotisivu
Tarcisio Pillolla

Tarcisio Pillolla (11. heinäkuuta 1930 Pimentel – 16. kesäkuuta 2021) oli italialainen roomalaiskatolinen piispa. Hänet vihittiin papiksi Cagliarin arkkihiippakuntaan 4. heinäkuuta 1954 ja nimitettiin sen vihkipiispaksi sekä Cartennaen titulaaripiispaksi 3. toukokuuta 1986. Piispaksi vihkiminen seurasi 8. kesäkuuta. Pääkonsekraattorina toimi Giovanni Canestri, jota avustivat Giuseppe Bonfigioli ja Pier Giuliano Tiddia.
Pillolla sai 3. heinäkuuta 1999 nimityksen Iglesiasin piispaksi, jona hän toimi, kunnes jäi eläkkeelle 8. maaliskuuta 2007.